b'\n_START_ARTICLE_\nPtujski Lapidarij\n_START_PARAGRAPH_\nPtujski lapidarij je del Dominikanskega samostana na Ptuju, v katerem hranijo anti\xc4\x8dne ostanke. V lapidariju so poleg latenske lon\xc4\x8darske pe\xc4\x8di, talilne steklarske pe\xc4\x8di, mozaikov in oblitka lon\xc4\x8darske pe\xc4\x8di iz rimskega \xc4\x8dasa razstavljeni v glavnem spomeniki iz \xc5\xa1ir\xc5\xa1ega obmo\xc4\x8dja Ptuja, ki je segala na severu do reke Mure in na jugu do pobo\xc4\x8dja Babinec. Ob vsakem razstavljenem predmetu je sedaj pritrjena plo\xc5\xa1\xc4\x8dica s teko\xc4\x8do \xc5\xa1tevilko od 1 do 157, da bi se obiskovalci la\xc5\xbeje orentirali.\n_START_SECTION_\nNagrobniki\n_START_PARAGRAPH_\nNagrobnike so postavljali na spomin na umrlega. Nagrobniki so obi\xc4\x8dajno pravokotne kamnite plo\xc5\xa1\xc4\x8de z obdelano sprednjo ploskvijo. Najstarej\xc5\xa1i nagrobniki so voja\xc5\xa1ki in pri\xc4\x8dajo o pomembnem borcu za dom in skupnost. Nagrobnik ima petlistno rozeto v zatrepu, vitice palme v zaklinkih in napis.\n_START_SECTION_\nPepelnice in sarkofagi\n_START_PARAGRAPH_\nMed nagrobne spomenike spadajo \xc5\xa1e pepelnice in sarkofagi. V pepelnico so obi\xc4\x8dajno dajali \xc5\xbearo s pepelom umrlih, ali pa so vanjo pepel umrlega polagali. V sarkofagih so umrle le polagali. Med njimi je le razlika velikosti kamnite skrinje.'